Diari Oficial de la Generalitat Valenciana


Sumari del DOGV 5362, del 06-10-2006 (2006/10543)

RESOLUCIÓ 29 de juny de 2006, del conseller de Territori i Habitatge, per la qual s'aprova definitivament el Programa d'actuació integrada per a la gestió directa del sector M6-A del municipi de València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10229


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ 29 de juny de 2006, del conseller de Territori i Habitatge, per la qual s'aprova definitivament el Programa d'actuació integrada per a la gestió directa del sector M6-A del municipi de València. [2006/10421]  
Vist el Programa d'actuació integrada (d'ara endavant PAI) de la unitat d'execució única del sector M6-A Natzaret, el promotor del qual és la Generalitat Valenciana, a través de l'Institut Valencià de l'Habitatge SA (d'ara endavant, IVHSA), cal ressaltar els següents antecedents i fonaments jurídics.  
Antecedents de fet  
Primer  
Amb data 27 de març de 2006, va entrar en el Servei Territorial de Planificació i Ordenació Territorial de València la documentació relativa al PAI ressenyat, que consta de memòria, projecte d'urbanització i expedient de tramitació.  
Segon  
El procediment ha seguit el que preveuen els articles 42, 38 i concordants de la Llei reguladora de l'activitat urbanística (d'ara endavant LRAU). La documentació es va depositar per a la seua consulta pública a l'Ajuntament de València, així com en les oficines de l'IVHSA. La informació pública es va inserir en el DOGV núm. 5.058, de 27 de juliol de 2005 i en el diari Las Provincias d'1 d'agost de 2005. Es van remetre els avisos preceptius als titulars cadastrals.  
Tercer  
No es van presentar al·legacions de particulars al Programa d'actuació integrada.  
Quart  
En data 27 de març de 2006, es remet per a la seua aprovació provisional el mencionat programa juntament amb la còpia del seu expedient administratiu.  
Cinqué  
La Comissió Territorial d'Urbanisme de València, en sessió celebrada el 12 de maig de 2006, va acordar aprovar provisionalment el PAI UE sector M6-A de Natzaret i proposar al conseller l'adopció de l'acord d'aprovar definitivament el Programa d'actuació integrada per a la gestió directa del sector M6-A del municipi de València, que incorpora memòria del programa i projecte d'urbanització, i adjudicar la condició d'urbanitzador a l'Institut Valencià de l'Habitatge SA, en la seua condició d'empresa pública dependent de la Conselleria de Territori i Habitatge.  
Fonaments de dret  
Primer  
Per Resolució del conseller de Territori i Habitatge de 7 de gener de 1999, es va aprovar el Pla de reforma interior de millora del sector M6-A. En síntesi, el sector M6-A forma part de l'antic sector M6 del PGOU de València. El PGOU de València de 1988 va establir entre les seues determinacions el desenvolupament de l'ordenació de l'àrea de remodelació integral de Natzaret (M6) a través de la figura d'un pla especial de reforma interior. Així mateix, respecte d'aquesta àrea de planejament diferit en sòl urbà, el PGOU preveu la iniciativa pública com a forma de gestió i inclou com a objectius l'expropiació i la demolició generalitzada de totes les parts que siguen necessàries, així com la promoció de nous habitatges destinats al reallotjament de la població afectada al sector. Per acord del Govern Valencià de 3 de maig de 1993, va ser aprovat el Pla d'actuacions urbanístiques del marítim (PAUM), entre les mesures de caràcter urbanístic del qual es trobava el desenvolupament del planejament d'aquesta zona de Natzaret i la construcció d'habitatges en el solar Casetes de Paper.  
Posteriorment, per raó d'acord del Ple de l'Ajuntament de València, de 19 de maig de 1995, es va encomanar l'exercici de la potestat expropiatòria d'aquest àmbit a la Conselleria d'Obres Públiques, Urbanisme i Transport hui Conselleria de Territori i Habitatge. Es van adoptar posteriorment diversos acords entre l'Ajuntament de València i la Direcció General d'Arquitectura i Habitatge, es va determinar la creació de tres àrees de planejament en el referit àmbit M6, el sector M6-A i M6-B que ha de gestionar la Conselleria i el sector M6-C el desenrotllament del qual assumia l'Ajuntament de València. Dins del sector M6-A, que ocupa una superfície de 17.198 m2 es troben 17 finques que representen una superfície de 5.148 m2 i que són objecte del projecte d'expropiació forçosa, tramitat pel procediment de taxació conjunta, que ha sigut aprovat definitivament per la Comissió Territorial d'Urbanisme de València en data 2 de juny de 2005.   
Segon  
El PAI s'ha tramitat amb subjecció al que preveuen els articles 42 i 43 LRAU, i ha de considerar-se administració actuant la Generalitat Valenciana.  
Tercer  
La proposta necessita cèdula d'urbanització tal com disposa l'article 42.1 in fine LRAU.  
Quart  
El programa desenvolupa les previsions del planejament especial de reforma interior, sense que s'aprecie obstacle per a la seua aprovació definitiva. Consta certificat de la Gerència de l'IVHSA, acreditant l'existència de crèdit pressupostari suficient per a executar l'actuació, a l'efecte del que preveu l'article 22-6 CDKL.  
Cinqué  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel que s'aprova el Reglament dels òrgans urbanístics. Conforme a l'article 10 a) del mateix text, la Comissió Territorial d'Urbanisme ha d'emetre dictamen previ.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc  
1. Aprovar definitivament el Programa d'actuació integrada per a la gestió directa del sector M6-A del municipi de València, que incorpora memòria del programa i projecte d'urbanització.  
2. Adjudicar la condició d'urbanitzador a l'Institut Valencià de l'Habitatge SA, en la seua condició d'empresa pública dependent de la Conselleria de Territori i Habitatge.  
3. Emetre la preceptiva cèdula d'urbanització conforme a l'article 42.1LRAU.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 29 de juny de 2006.. El conseller de Territori i Habitatge: Esteban González Pons.